Suvdan foydalanish va suv isteʼmolida suv resurslarining hisobi va hisobotini hamda monitoringini yuritish tartibini yanada takomillashtirish chora-tadbirlari toʻgʻrisida
(resolution, 2024-10-08)

Suvdan foydalanish va suv isteʼmolida suv resurslarining hisobi va hisobotini hamda monitoringini yuritish tartibini, shuningdek, suv resurslaridan foydalanganlik uchun soliq bazasini hisoblash tizimini yanada takomillashtirish maqsadida Vazirlar Mahkamasi qaror qiladi: 1. Quyidagilarni nazarda tutuvchi Suvdan foydalanish va suv isteʼmolida suv resurslarining hisobi va hisobotini hamda monitoringini yuritish tartibi toʻgʻrisidagi nizom 1-ilovaga muvofiq tasdiqlansin hamda 2021-yil 1-oktabrdan boshlab amalga kiritilsin: suvdan foydalanish va suv isteʼmolida suv resurslarining hisobini yuritishning shaffof tizimi; suvdan foydalanish va suv isteʼmolida suv resurslarining hisobotini yuritishda zamonaviy axborot-kommunikatsiya texnologiyalarini joriy etish; suvdan foydalanish va suv isteʼmolida suv resurslari sohasida monitoringni yuritish tartibi. 2. Belgilab qoʻyilsinki, suvdan barcha maxsus foydalanuvchilar va maxsus suv isteʼmolchilari (kommunal suv taʼminoti tizimidan suv oluvchi suvdan foydalanuvchilar va suv isteʼmolchilaridan tashqari) suvdan foydalanish va suv isteʼmoli toʻgʻrisidagi hisobotlarni 2021-yil 1-oktabrdan boshlab elektron shaklda yuritadi. 3. Oʻzbekiston Respublikasi Suv xoʻjaligi vazirligi: a) Raqamli texnologiyalar vazirligi, Soliq qoʻmitasi, Ekologiya, atrof-muhitni muhofaza qilish va iqlim oʻzgarishi vazirligi, Togʻ-kon sanoati va geologiya vazirligi, Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda: 2021-yil 1-iyulga qadar suvdan foydalanish va suv isteʼmoli toʻgʻrisidagi hisobotlarni elektron shaklda yuritishni taʼminlovchi dasturiy taʼminot yaratsin; 2021-yil 1-sentabrga qadar suvdan foydalanish va suv isteʼmoli toʻgʻrisidagi hisobotlarni elektron shaklda yuritish boʻyicha dasturiy taʼminotdan foydalanish toʻgʻrisida yoʻriqnoma ishlab chiqib, tasdiqlasin hamda suvdan foydalanuvchilar va suv isteʼmolchilari tomonidan ushbu dasturdan foydalanish boʻyicha qisqa muddatli oʻquvlarni tashkil qilsin; b) suvdan foydalanish va suv isteʼmoli toʻgʻrisidagi hisobotlarni elektron shaklda yuritish boʻyicha dasturiy taʼminotni Suv xoʻjaligi vazirligi tizimidagi respublika budjetidan moliyalashtiriladigan tashkilotlarning tasdiqlangan xarajatlar smetasida rejalashtirilgan mablagʻlar yoki chet el (xalqaro) grant hisobidan ishlab chiqish va amalga oshirish chorasini koʻrsin; v) Davlat soliq qoʻmitasi bilan birgalikda suv olish joylarini suvni boshqarish va hisobga olish vositalari bilan jihozlash hamda ulardan samarali foydalanish boʻyicha 2021-yilda jadval boʻyicha joylarda koʻrgazmali amaliy seminarlarni tashkil qilsin; g) manfaatdor vazirliklar va idoralar bilan birgalikda oʻzlari qabul qilingan normativ-huquqiy hujjatlarni ikki oy muddatda ushbu qarorga muvofiqlashtirsin. 4. Suv xoʻjaligi vazirligi huzuridagi Suv xoʻjaligi obyektlari xavfsizligini va suvdan foydalanishni nazorat qilish inspeksiyasi: suv olish joylarini suvni boshqarish va hisobga olish vositalari bilan jihozlash hamda suvdan foydalanish va suv isteʼmolida suv resurslarining hisobi va hisobotini yuritish yuzasidan tizimli monitoring oʻrnatsin; joylarda maqsadli oʻrganishlarni amalga oshirib, qonunchilik hujjatlari buzilishi holatlari yuzasidan tegishli choralar koʻrib borsin. 5. Vazirlar Mahkamasining 2013-yil 19-martdagi 82-son qarori bilan tasdiqlangan Oʻzbekiston Respublikasida suvdan foydalanish va suv isteʼmoli tartibi toʻgʻrisidagi nizomga 2-ilovaga muvofiq oʻzgartirishlar kiritilsin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev hamda Oʻzbekiston Respublikasi suv xoʻjaligi vaziri Sh.R. Xamrayev zimmasiga yuklansin. 1. Ushbu Nizom suvdan foydalanish va suv isteʼmolida suv resurslarining hisobi va hisobotini hamda monitoringini yuritish tartibini belgilaydi. 2. Ushbu Nizom qoidalari kommunal suv taʼminoti tizimidan suv oluvchi suvdan foydalanuvchilar va suv isteʼmolchilariga nisbatan tatbiq etilmaydi. 3. Suvdan foydalanish va suv isteʼmolida suv resurslarining hisobi suvdan foydalanuvchilar va suv isteʼmolchilarining suv olish joylarida yuritiladi. 4. Suvdan foydalanuvchilar va suv isteʼmolchilarining suv olish joylari belgilangan tartibda suvni boshqarish (darvoza yoki suvni ochish va yopishni taʼminlovchi boshqa qurilma) va hisobga olish (gidropost, “onlayn” rejimda ishlaydigan raqamli qurilma) vositalari bilan jihozlangan boʻlishi lozim. 5. Suvdan foydalanuvchilar va suv isteʼmolchilarining suv olish joylari “onlayn” rejimda ishlaydigan raqamli qurilmalar bilan bosqichma-bosqich jihozlanadi va maʼlumotlarni uzatish boʻyicha dasturiy taʼminot bilan taʼminlanadi. 6. Fermer va dehqon xoʻjaliklari, shuningdek, aholi tomonidan qishloq xoʻjaligi uchun suvni isteʼmol qilishga olinadigan suvni hisobga olish ularning tegishli suv olish joylari suvni hisobga olish vositalari bilan jihozlangunga qadar, hajmiy, hisobiy va boshqa usullarda, haqiqiy sugʻoriladigan maydonlarni, sugʻorishlar sonini, qishloq xoʻjaligi ekinlarini sugʻorish rejimini, suv olish davomiyligi va boshqalarni hisobga olgan holda amalga oshirilishi mumkin. 7. Suv isteʼmolchilari (aholi tomorqasi uchun shu hududdagi mahalla fuqarolar yigʻini) suv olish uchun 10 kun oldin unga xizmat koʻrsatadigan foydalanuvchi tashkilot ( “Suv yetkazib berish xizmati” davlat muassasasi)ga ushbu Nizomga 1-ilovaga muvofiq yozma buyurtmanomani taqdim qiladi. 9. “Suv yetkazib berish xizmati” davlat muassasasi uch kun muddatda tumandagi barcha suvdan foydalanuvchilar va suv isteʼmolchilari buyurtmanomalarini umumlashtiradi, tahlil qiladi hamda ushbu Nizomga 1b-ilovaga muvofiq yozma buyurtmanomani tumanlararo ahamiyatdagi suv xoʻjaligi obyektlaridan suv olish uchun tegishlicha Qoraqalpogʻiston Respublikasi Suv xoʻjaligi vazirligiga yoki irrigatsiya tizimlari havza boshqarmasiga yuboradi. 10. Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari bir kun muddatda buyurtmanomalarni umumlashtiradi va tahlil qiladi hamda ushbu Nizomga 1v-ilovaga muvofiq viloyatlararo va transchegaraviy ahamiyatga ega boʻlgan daryolar, magistral kanallar (tizimlar), yirik va alohida muhim suv obyektlardan suv olish uchun yozma buyurtmanomani Oʻzbekiston Respublikasi Suv xoʻjaligi vazirligiga taqdim qiladi. 11. Oʻzbekiston Respublikasi Suv xoʻjaligi vazirligi bir kun muddatda Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalariga, shuningdek, tegishli xizmat koʻrsatadigan foydalanuvchi tashkilotlarga ajratilgan suv olish limiti hamda suv manbaining suvlilik darajasidan kelib chiqib suv olish yuzasidan xabarnoma orqali ruxsatnoma beradi yoki rad etadi. 12. Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalari bir kun muddatda “Suv yetkazib berish xizmati” davlat muassasasi hamda ularga xizmat koʻrsatadigan foydalanuvchi tashkilotlar (irrigatsiya tizimi boshqarmalari, nasos stansiyalari va energetika boshqarmalari, suv omborlari boshqarmalari)ga ajratilgan suv olish limiti hamda suv manbaining suvlilik darajasidan kelib chiqib suv olish yuzasidan xabarnoma orqali ruxsatnoma beradi yoki rad etadi. 13. “Suv yetkazib berish xizmati” davlat muassasasi oʻz navbatida bir kun muddatda suv isteʼmolchilariga ajratilgan suv olish limiti hamda suv manbaining suvlilik darajasidan kelib chiqib suv olish yuzasidan xabarnoma orqali ruxsatnoma beradi yoki rad etadi (nizomga 2-ilova). Suv yetkazib berish suv isteʼmolchisining suv isteʼmoliga tayyorligini eʼtiborga olgan holda suv isteʼmoli rejasiga asosan ajratilgan suv olish limiti doirasida amalga oshiriladi. 14. Suvdan foydalanish va suv isteʼmolida suv resurslarining hisobi va hisobotini yuritish uchun xizmat koʻrsatadigan foydalanuvchi tashkilot (suv xoʻjaligi ekspluatatsiya tashkilotlari yoki “Suv yetkazib berish xizmati” davlat muassasasi) bilan suvdan foydalanuvchi va suv isteʼmolchisi (aholi tomorqasi uchun shu hududdagi mahalla fuqarolar yigʻini) oʻrtasida ushbu Nizomga 3-ilovaga muvofiq shaklda suvning kundalik hisob jurnali yuritiladi. Ushbu jurnalning har bir varagʻi tikilgan holda, Suv xoʻjaligi vazirligi huzuridagi Suv xoʻjaligi obyektlari xavfsizligini va suvdan foydalanishni nazorat qilish inspeksiyasining hududiy boʻlinmalari tomonidan belgilangan tartibda roʻyxatga olinadi. Jurnal har bir suv olish joyi boʻyicha ikki (shartnoma uch tomonlama tuzilgan taqdirda uch) tomonlama olib borilib, bittasi xizmat koʻrsatadigan foydalanuvchi tashkilotning vakolatli shaxsida, ikkinchisi suvdan foydalanuvchi va suv isteʼmolchisida (uning vakolatli shaxsida) saqlanadi. Suvning kundalik hisobini yurituvchi vakolatli shaxslar xizmat koʻrsatadigan foydalanuvchi tashkilot, suvdan foydalanuvchi va suv isteʼmolchisining alohida buyruqlari bilan tayinlanadi. 15. Agar suvdan foydalanuvchi va suv isteʼmolchisining suvni hisobga olish joyi raqamli qurilma bilan jihozlangan boʻlsa, suvning hisobi xizmat koʻrsatadigan foydalanuvchi tashkiloti bilan “onlayn” rejimda amalga oshiriladi. 16. Suv isteʼmolchilari (aholi tomorqasi uchun shu hududdagi mahalla fuqarolar yigʻini) har kuni soat 17:00 gacha olingan suv miqdori va nima maqsadda ishlatgani toʻgʻrisidagi kunlik maʼlumotni ushbu Nizomga 4-ilovaga muvofiq tayyorlaydi hamda yozma yoki elektron aloqa vositasi orqali xizmat koʻrsatadigan foydalanuvchi tashkilot (“Suv yetkazib berish xizmati” davlat muassasasi)ga yuboradi (nizomga 2-ilova). 17. “Suv yetkazib berish xizmati” davlat muassasasi suv isteʼmolchilari tomonidan berilgan kunlik maʼlumotlar asosida har kuni soat 18:00 gacha olingan suvdan foydalanish boʻyicha kunlik maʼlumotni ushbu Nizomga 4a-ilovaga muvofiq tayyorlaydi va dasturiy taʼminotga kiritadi. Agar kunlik maʼlumotni dasturiy taʼminotga kiritishning imkoni boʻlmasa, Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalariga yozma yoki elektron aloqa vositasi orqali yetkazishi mumkin. 18. Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalari “Suv yetkazib berish xizmati” davlat muassasalarining suvdan foydalanish boʻyicha kunlik maʼlumotlarini dasturiy taʼminotga oʻz vaqtida va toʻgʻri kiritilishini nazorat qilib boradi. 19. Oʻzbekiston Respublikasi Suv xoʻjaligi vazirligi, Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalari, xizmat koʻrsatadigan foydalanuvchi tashkilotlar dasturiy taʼminotning doimiy va uzluksiz ishlashini taʼminlaydi. 20. Har oy yakuni bilan olingan suv miqdori yuzasidan xizmat koʻrsatadigan foydalanuvchi tashkilot bilan suvdan foydalanuvchi va suv isteʼmolchisi (aholi tomorqasi uchun shu hududdagi mahalla fuqarolar yigʻini) oʻrtasida ushbu Nizomga 4-ilovaga muvofiq yuritilgan kundalik suvning hisobi toʻgʻrisidagi maʼlumotlar tahlil qilinadi. Tahlil natijalari asosida har oyning yakuni bilan keyingi oyning 5-sanasigacha belgilangan tartibda xizmat koʻrsatadigan foydalanuvchi tashkilot bilan suvdan foydalanuvchi va suv isteʼmolchisi (aholi tomorqasi uchun shu hududdagi mahalla fuqarolar yigʻini) oʻrtasida ushbu Nizomga 5-ilovaga muvofiq ikki tomonlama dalolatnoma rasmiylashtiriladi. 21. Xizmat koʻrsatadigan foydalanuvchi tashkilot bilan suvdan foydalanuvchilar oʻrtasida rasmiylashtirilgan ikki tomonlama dalolatnomalar Qoraqalpogʻiston Respublikasi Suv xoʻjaligi vazirligiga va tegishli viloyat irrigatsiya tizimlari havza boshqarmasiga taqdim etiladi (nizomga 2-ilova). “Suv yetkazib berish xizmati” davlat muassasasi soliq bazasini aniqlash uchun: qishloq xoʻjaligi, shu jumladan baliqchilik boʻyicha suvni isteʼmol qiluvchi yuridik shaxslar tomonidan ishlatilishi kutilayotgan suv resurslari hajmi toʻgʻrisidagi maʼlumotlarni rasmiylashtirilgan dalolatnomalar asosida — har yili joriy soliq davrining 10-dekabridan kechiktirmay suv resurslarini isteʼmol qiluvchi yuridik shaxslarga; dehqon xoʻjaliklari tomonidan ishlatilishi kutilayotgan suv resurslari hajmi toʻgʻrisidagi maʼlumotlarni — hisobot davri uchun keyingi yilning 20-yanvaridan kechiktirmay tegishli soliq organiga taqdim qiladi (nizomga 2-ilova). Qolgan xizmat koʻrsatuvchi tashkilotlar suvni isteʼmol qiluvchi yuridik shaxslar tomonidan ishlatilishi kutilayotgan suv resurslari hajmi toʻgʻrisidagi maʼlumotlarni rasmiylashtirilgan dalolatnomalar asosida — har yili joriy soliq davrining 10-dekabridan kechiktirmay suv resurslarini isteʼmol qiluvchi yuridik shaxslarga taqdim qiladi. 22. Vegetatsiya davri yakuni bilan 15-oktabrgacha va kuz-qish davri yakuni bilan 15-aprelgacha xizmat koʻrsatadigan foydalanuvchi tashkilot — “Suv yetkazib berish xizmati” davlat muassasasi belgilangan tartibda Qoraqalpogʻiston Respublikasi Suv xoʻjaligi vazirligi va tegishli viloyat irrigatsiya tizimlari havza boshqarmasiga elektron koʻrinishda hisobot taqdim etadi. 23. Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmasi tomonidan vegetatsiya davri yakuni bilan 1-noyabrgacha va kuz-qish davri yakuni bilan 1-maygacha belgilangan tartibda Oʻzbekiston Respublikasi Suv xoʻjaligi vazirligiga elektron shaklda hisobot taqdim qilinadi (nizomga 2-ilova). 24. Ushbu Nizomga asosan suv resurslari toʻgʻrisida yuritilgan kunlik maʼlumotlar, hisob va hisobotlar yillik idoraviy statistik hisobot tayyorlash va Davlat suv kadastrini ishlab chiqishda, shuningdek, suv resurslaridan foydalanganlik uchun soliq bazasini hisoblashda asos qilib olinadi. 25. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradi. ________ “Suv yetkazib berish xizmati” DMga ________________________ suv isteʼmolchisining 20___ yil ________ oyining “____” sanasidan “____” sanasigacha suv olish boʻyicha BUYURTMANOMASI Suv manbai nomi Suv olish joyining manzili Suvdan foydalanish maqsadi (sugʻorish, shoʻr yuvish, nam suv berish, baliqchilik, boshqalar) Buyurtmanoma berilgan davr uchun sugʻoriladigan Sugʻorish (kuzgi-qishki) mavsumida (mln kub m) Navbatdagi kunlik uchun talab ekin turi maydoni, gektar suv olish limiti amalda olingan suv % mln kub m kub m/s Jami: _________ suv isteʼmolchisi rahbari (yoki vakolatli shaxs) imzo F.I.O ________ irrigatsiya tizimlari havza boshqarmasiga ______________ “Suv yetkazib berish xizmati” DMning 20___ yil __________ oyining ______ oʻn kunligida suv olish boʻyicha BUYURTMANOMASI Suv manbai nomi Suv olish joyining manzili Suvdan foydalanish maqsadi (sugʻorish, shoʻr yuvish, nam suv berish, baliqchilik, boshqalar) Buyurtmanoma berilgan davr uchun sugʻoriladigan Sugʻorish (kuzgi-qishki) mavsumida (mln kub m) Navbatdagi kunlik uchun talab ekin turi maydoni, gektar suv olish limiti amalda olingan suv % mln kub m kub m/s Jami: _________ “Suv yetkazib berish xizmati” DM rahbari imzo F.I.O Oʻzbekiston Respublikasi Suv xoʻjaligi vazirligiga Qoraqalpogʻiston Respublikasi Suv xoʻjaligi vazirligi / ___________ irrigatsiya tizimlari havza boshqarmasining 20___ yil __________oyining _____ oʻn kunligida suv olish boʻyicha BUYURTMANOMASI Suv manbai nomi Suv olish joyining manzili Suvdan foydalanish maqsadi (sugʻorish, shoʻr yuvish, nam suvi berish, baliqchilik, boshqalar) Yozgi (kuzgi-qishki) mavsumda, mln kub m Navbatdagi oʻn kunlik uchun talab suv olish limiti amalda olingan suv % mln kub m kub m/s JAMI Qoraqalpogʻiston Respublikasi suv xoʻjaligi vaziri/ _____________ irrigatsiya tizimlari havza boshqarmasi boshligʻi imzo F.I.O. Bosqichlar Subyektlar Tadbirlar Bajarish muddatlari 1-bosqich Suv isteʼmolchisi (tomorqa yer egalaridan tashqari) Suv olish uchun xizmat koʻrsatadigan foydalanuvchi tashkilot — “Suv yetkazib berish xizmati” davlat muassasasiga yozma buyurtmanoma beradi. Suv olishdan 10 kun oldin 2-bosqich “Suv yetkazib berish xizmati” davlat muassasasi Oʻz xizmat koʻrsatish hududidagi suv isteʼmolchilarining, shuningdek, ayrim boshqa suv isteʼmolchilarining yozma buyurtmanomalarini umumlashtiradi, tahlil qiladi hamda yozma buyurtmanomani tegishlicha Qoraqalpogʻiston Respublikasi Suv xoʻjaligi vazirligiga yoki irrigatsiya tizimlari havza boshqarmasiga taqdim etadi. Uch kun muddatda 3-bosqich Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmasi Suv olish uchun buyurtmanomalarni umumlashtiradi, tahlil qiladi va yozma buyurtmanomani Suv xoʻjaligi vazirligiga taqdim etadi. Bir kun muddatda 4-bosqich Suv xoʻjaligi vazirligi Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalariga, shuningdek, tegishli xizmat koʻrsatadigan foydalanuvchi tashkilotlar (suv omborlari boshqarmalari, magistral kanal (tizim) boshqarmalari, alohida ahamiyatga ega suv xoʻjaligi tashkilotlari)ga ajratilgan suv olish limiti hamda suv manbaining suvlilik darajasidan kelib chiqib, suv olish yuzasidan xabarnoma orqali ruxsat beradi yoki rad etadi. Bir kun muddatda 5-bosqich Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmasi “Suv yetkazib berish xizmati” davlat muassasasi hamda ularga xizmat koʻrsatadigan foydalanuvchi tashkilotlar (irrigatsiya tizimi boshqarmalari, nasos stansiyalari va energetika boshqarmalari, suv omborlari boshqarmalari)ga ajratilgan suv olish limiti hamda suv manbaining suvlilik darajasidan kelib chiqib, suv olish yuzasidan xabarnoma orqali ruxsat beradi yoki rad etadi. Bir kun muddatda 6-bosqich “Suv yetkazib berish xizmati” davlat muassasasi Suv isteʼmolchilariga ajratilgan suv olish limiti hamda suv manbaining suvlilik darajasidan kelib chiqib, suv isteʼmoliga tayyorligini eʼtiborga olgan holda, suv isteʼmoli rejasiga asosan ajratilgan suv olish limiti doirasida ruxsat beradi yoki rad etadi. Bir kun muddatda 7-bosqich Suv isteʼmolchisi Har kuni soat 17:00 gacha olingan suv miqdori va nima maqsadda ishlatgani toʻgʻrisidagi kunlik maʼlumotni ushbu Nizomga 4-ilovaga muvofiq tayyorlaydi hamda yozma yoki elektron aloqa vositasi orqali xizmat koʻrsatadigan foydalanuvchi tashkilot (“Suv yetkazib berish xizmati” davlat muassasasi)ga yuboradi. Har kun soat 17:00 gacha 8-bosqich “Suv yetkazib berish xizmati” davlat muassasasi Suv isteʼmolchilari tomonidan berilgan kunlik maʼlumotlar asosida har kuni soat 18:00 gacha olingan suvdan foydalanish boʻyicha kunlik maʼlumotni ushbu Nizomga 4a-ilovaga muvofiq tayyorlaydi va dasturiy taʼminotga kiritadi. Har kuni soat 18:00 gacha 9-bosqich Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalari “Suv yetkazib berish xizmati” davlat muassasasining suvdan foydalanish boʻyicha kunlik maʼlumotlarni dasturiy taʼminotga oʻz vaqtida va toʻgʻri kiritilishini nazorat qilib boradi. Har kuni 10-bosqich Suv xoʻjaligi vazirligi, Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmalari, xizmat koʻrsatadigan foydalanuvchi tashkilotlar Dasturiy taʼminotning doimiy va uzluksiz ishlashini taʼminlaydi. Doimiy 11-bosqich Xizmat koʻrsatadigan foydalanuvchi tashkilot, suvdan foydalanuvchi va suv isteʼmolchisi 1. Olingan suv miqdori yuzasidan xizmat koʻrsatadigan foydalanuvchi tashkilot bilan suvdan foydalanuvchi va suv isteʼmolchisi oʻrtasida yuritilgan kundalik suvning hisobi toʻgʻrisidagi maʼlumotlarni tahlil qiladi. 2. Xizmat koʻrsatadigan foydalanuvchi tashkilot bilan suvdan foydalanuvchi va suv isteʼmolchisi oʻrtasida ikki tomonlama dalolatnomani rasmiylashtiradi. 3. Xizmat koʻrsatadigan foydalanuvchi tashkilot bilan suvdan foydalanuvchi oʻrtasida rasmiylashtirilgan dalolatnomani tegishlicha Qoraqalpogʻiston Respublikasi Suv xoʻjaligi vazirligi yoki irrigatsiya tizimlari havza boshqarmasiga taqdim etadi. Har oy yakuni bilan keyingi oyning 5-sanasigacha 12-bosqich “Suv yetkazib berish xizmati” davlat muassasasi Soliq bazasini aniqlash uchun: qishloq xoʻjaligi, shu jumladan, baliqchilik boʻyicha suvni isteʼmol qiluvchi yuridik shaxslar tomonidan ishlatilishi kutilayotgan suv resurslari hajmi toʻgʻrisidagi maʼlumotlarni rasmiylashtirilgan dalolatnomalar asosida suv isteʼmolchilariga; Har yili joriy soliq davrining 10-dekabrdan kechiktirmay dehqon xoʻjaliklari tomonidan ishlatilishi kutilayotgan suv resurslari hajmi toʻgʻrisidagi maʼlumotlarni tegishli soliq organiga taqdim qiladi. Hisobot davri uchun keyingi yilning 20-yanvaridan kechiktirmasdan Vegetatsiya va kuz-qish davri yakuni bilan — belgilangan tartibda tegishlicha Qoraqalpogʻiston Respublikasi Suv xoʻjaligi vazirligi yoki irrigatsiya tizimlari havza boshqarmasiga elektron shaklda hisobot taqdim etadi. Vegetatsiya davri yakuni bilan 15-oktabrgacha va kuz-qish davri yakuni bilan 15-aprelgacha 13-bosqich Qoraqalpogʻiston Respublikasi Suv xoʻjaligi vazirligi, irrigatsiya tizimlari havza boshqarmasi Vegetatsiya davri va kuz-qish davri yakunlari bilan belgilangan tartibda Suv xoʻjaligi vazirligiga elektron shaklda hisobot taqdim etadi. Har yili 1-noyabrgacha 1-maygacha 20 __ yilning dekabr oyi Kun Suv ochilgan vaqt Suv sarfi, m3/s Suv yopilgan vaqt Oʻrtacha suv sarfi, m3/s Suv olish davri, soat Shu davrda jami olingan suv, ming m3 Imzolar soat 7-8 soat 18-19 taʼminotchi isteʼmolchi 1. 2. 3. 4. 5. 6. 7. 8. 9. 10. Jami birinchi oʻn kunlikda: limit/amalda 11. 12. 13. 14. 15. 16. 17. 18. 19. 20. Jami ikkinchi oʻn kunlikda limit/amalda 21. 22. 23. 24. 25. 26. 27. 28. 29. 30. 31. Jami uchinchi oʻn kunlikda limit/amalda Jami oy davomida limit/amalda __________________ suv isteʼmolchisi tomonidan 20___ yil “___”______ kuni olingan suvning isteʼmoli haqida MAʼLUMOT T/r Suv manbai nomi (sugʻorish tarmogʻi, kollektor, sugʻorish qudugʻi va boshqalar) Suv olish joyining manzili Kunlik ajratilgan suv olish limiti, m3/s Amalda olingan suv, m3/s Kunlik sugʻorilgan jami maydon, ga shu jumladan, sugʻorish ishlari boʻyicha: kuzgi boshoqli don ekinlarini sugʻorish, ga gʻoʻza sugʻorish, ga 1. 2. 3. 4. 5. 6. 7. Jami ________ suv isteʼmolchisi rahbari (yoki vakolatli shaxsi) imzo F.I.O. __________________ “Suv yetkazib berish xizmati” davlat muassasasi tomonidan 20___ yil “___” - ______ kuni olingan suvdan foydalanish haqida MAʼLUMOT T/r Suv manbai nomi (daryo, soy, kanal, sugʻorish tarmogʻi, suv ombori, kollektor, sugʻorish qudugʻi va boshqalar) Suv olish joyning manzili Kunlik ajratilgan suv olish limiti, m3/s Amalda olingan suv, m3/s Kunlik sugʻorilgan jami maydon, gektar Shu jumladan, sugʻorish ishlari boʻyicha: Suvdan foydalanish koeffitsiyenti kuzgi boshoqli don ekinlarini sugʻorish, gektar gʻoʻza sugʻorish, gektar 1. 2. 3. 4. 5. ... Jami: _________ “Suv yetkazib berish xizmati” DM rahbari imzo F.I.O Suvni yetkazib berish va qabul qilish toʻgʻrisida DALOLATNOMA Suvning kundalik hisob jurnallariga asosan 20______ yilning ______________________ oyida _____________________________________________________________________________________________ tomonidan (xizmat koʻrsatadigan foydalanuvchi tashkilot nomi) ____________________________________________________________________________________________________ ga (suvdan foydalanuvchi yoki suv isteʼmolchisi nomi) quyidagi miqdorda suv yetkazib berildi: Suv miqdori mln m3 I oʻn kunlikda II oʻn kunlikda III oʻn kunlikda Jami bir oyda limit amalda farqi (+/-) limit amalda farqi (+/-) limit amalda farqi (+/-) limit amalda farqi (+/-) Jami shu jumladan: sugʻorishga baliqchilikka ..... boshqa ehtiyojlarga _________________________________ (xizmat koʻrsatadigan foydalanuvchi tashkilot nomi) imzo F.I.O. _________________________________ (suvdan foydalanuvchi yoki suv isteʼmolchisi nomi) imzo F.I.O. Vazirlar Mahkamasining 2013-yil 19-martdagi 82-son qarori bilan tasdiqlangan Oʻzbekiston Respublikasida suvdan foydalanish va suv isteʼmoli tartibi toʻgʻrisidagi nizomda: 1. 54-band quyidagi tahrirda bayon qilinsin: “54. Suvdan foydalanish va suv isteʼmolida suv resurslarining hisobi va hisobotini hamda monitoringini yuritish Vazirlar Mahkamasi tomonidan belgilangan tartibda amalga oshiriladi. Kommunal suv taʼminoti tizimidagi suvdan foydalanish va suv isteʼmolida suv resurslarini olish, hisobini va hisobotini yuritish tartibi Uy-joy-kommunal xizmat koʻrsatish vazirligi tomonidan belgilanadi”; 2. 55-band oʻz kuchini yoʻqotgan deb hisoblansin.